Държавен вестник, бр. 89, 2025 г., стр. 47

БРОЙ  89	
Д Ъ Р Ж А В Е Н  В Е С Т Н И К 	
СТР.  47   
1. Изисквания към кандидатите 
1.1. Изисквания към кандидатите за входящо минимално образователно и/или 
входящо квалификационно равнище за придобиване на степен на професионална 
квалификация съгласно Закона за професионалното образование и обучение. 
За придобиване на трета степен на професионална квалификация  по професията 
„Библиотекознание“ от Списъка на професиите за професионално образование и обучение, 
утвърден от министъра на образованието и науката със Заповед № РД09-2230 от 09.08.2024 
г., изискванията за входящото минимално образователно равнище към кандидатите са: 
● 
за ученици – завършено основно образование; 
● 
за лица, навършили 16 години – придобито право за явяване на държавни 
зрелостни изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.1. Трета степен на професионална квалификация по професията 
Библиотекарят работи в сферата на общественото информационно обслужване, като 
осигурява достъп до разнообразни традиционни и електронни ресурси. Той комплектува 
библиотечните фондове чрез придобиване на книги, периодични издания, аудио-визуални и 
дигитални документи, софтуерни приложения, бази данни и др. Управлява библиотечните 
ресурси чрез комплектуване, регистриране, каталогизация, сигниране, инвентаризация и 
отчисляване 
на 
остарели 
или 
повредени 
документи. 
Осигурява 
съхраняването, 
дигитализацията и достъпността на библиотечните ресурси и услуги за потребителите. 
Библиотекарят познава стандартите за библиографско описание (ISBD), индексиране 
и каталогизация на документи. Работи с автоматизирани библиотечно-информационни 
системи (АБИС) и свободно достъпни електронни каталози (OPAC) и бази данни. Прилага 
съвременни технологии за управление на библиографски и фактографски справочници и 
участва в дигитализацията на колекции и ретроконверсията на традиционни каталози. 
Използва онлайн бази данни, дигитални архиви и платформи за споделяне на библиотечни 
ресурси, като спазва авторското право и регулациите за достъп до информация. 
Библиотекарят предоставя справочно-библиографски и информационни услуги, 
включително изнесени и/или мобилни читални, на широк кръг потребители – деца, ученици, 
студенти, специалисти и хора в неравностойно положение. Организира и поддържа 
справочен апарат на библиотеката, изготвя библиографски справки и информационни 
бюлетини, извършва краеведски справочно-библиографски дейности, и предоставя 
информация чрез традиционни и електронни източници. Провежда обучения за дигитална и 
информационна грамотност, като подпомага читателите в ученето през целия живот и 
достъпа до електронни ресурси. 
В допълнение към библиотечно-информационните услуги, библиотекарят организира 
културни събития като изложби, литературни срещи, образователни инициативи и клубове 
по интереси, включително виртуални. Подпомага развитието на култура на четене, като 
създава и реализира програми за насърчаване на четенето сред деца и възрастни. 
Библиотекарят прилага съвременни методи за управление на библиотеките, 
включително организиране на библиотечни ресурси, планиране и отчетност, анализ на 
читателски интереси и маркетинг на библиотечни услуги. Използва дигитални технологии за 
управление на процесите, като работи с автоматизирани системи за обработка и 
разпространение на информация. Участва в професионални мрежи, работи с партньори от 
културни, образователни и бизнес среди и търси възможности за развитие на библиотечните 
услуги в съответствие със съвременните обществени потребности.